אלון לוי - יליד טבריה, 79. בוגר סם שפיגל. מנהל קריאטיב ומוצרים בפרומותאוס. במאי ועורך תיעודי, מסחרי, צלם ואיש פוסט. בשנים האחרונות עבדתי על כמה פרוייקטים תיעודיים, ברובם קצרים או באורך בינוני, ביניהם מיזמים שונים לרשת. סדרת הרשת ״מעשה בחמישה משוררים״ (5 פרקים, סה״כ 60 דקות) יוצאת עכשיו להפצה ונתמכה ע״י הקרן החדשה לקולנוע, מפעל הפיס ומאקו. המיזם ״סמולדוק״ פרסם כ-10 סרטים תיעודיים קצרים בנושאים שונים וזכה לחשיפה מצטברת של כמיליון צופים. הסרט הקצר ״עמוס לכל הכיוונים״ זה במקום שני בדוקוצאלנג׳ 2011, וסרט הגמר התיעודי שלי ״טבריה בקופסא״ הוקרן בעשרות פסטיבלים ברחבי העולם, נקנה לשידור על ידי יס דוקו והוקרן בפסטיבל דוקאביב. אני עובד כרגע על פיצ׳ר תיעודי וסדרה תיעודית על היסטוריה חלופית בשם ״תוכנית החלופה״.